Suitssinine

Suitssinine ehk suitsusinine on üks sinistest värvitoonidest, kahvatu hallikas sinine värvus, mis toonilt sarnaneb sigareti põlemise suitsule. Suitssinine on suitshalli värvuse sinakas variant.

Kasutatakse moesõnavaras tekstiilide ja lõngade värvuse kirjeldamiseks, kuid ka muude tarbeesemete ja kunstitarvete puhul.

Pildid

Variatsioonid 
Suitssiniseks peetav värvitoon erineb ingliskeelses ja prantsuskeelses keeleruumis. Prantsuskeelse värvinimetuste portaali pourpre.com järgi on suitssinine (bleu fumée) väga õrn ja hele hallikas sinine  , Pantone standardsüsteemis ja ISCC-NBS-i värvinimetuste registris on see keskmise tumedusega tuhm rohekas- kuni lillakassinine.

Pantone värvitoon 17-4412 Smoke Blue on hallikas rohekassinine  , värvitoon 14-4505 Smoke on hele rohekashall  .

ISCC-NBS-i värvisõnaraamat "Color: Universal Language and Dictionary of Names" nimetab suitssinist (Smoke blue) kas tumedaks sinakashalliks  või kahvatuks lillakassiniseks  .

Veebivärv Blue Smoke on soe keskmise tumedusega rohekashall  .

Karvavärvusena 
Karvavärvus "suitssinine" või "suitsusinine" (smoke blue, smoky blue) tähistab helenemisgeeni tõttu osaliselt hallika varjundi omandanud musta värvust mõnedel koeratõugudel, näiteks austraalia kelpiel või labradoodle'il.

Vaata ka 
 Suitshall

Viited 

Sinised värvitoonid
Hallid värvitoonid
Karvavärvused